b"\n_START_ARTICLE_\nYesudas Ramchundra\n_START_SECTION_\nVida i Obra\n_START_PARAGRAPH_\nFill d'un recaptador de la Companyia Brit\xc3\xa0nica de les \xc3\x8dndies Orientals, va estudiar sense prestar gaire atenci\xc3\xb3 a les matem\xc3\xa0tiques. En morir el seu pare, va ser casat, amb nom\xc3\xa9s onze anys, amb la filla d'una rica fam\xc3\xadlia de Delhi que era sord muda (tot i que ell no ho va saber fins m\xc3\xa9s endavant). El 1844 va completar els seus estudis al Delhi College on va romandre com a professor de matem\xc3\xa0tiques i responsable de publicacions._NEWLINE_En les revoltes de 1857 va patir persecuci\xc3\xb3 per ser convers al cristianisme. Despr\xc3\xa9s d'un breu pas per l'Institut Indi de Tecnologia com a cap d'estudis, va ser nomenat director d'una escola recentment fundada a Delhi. Es va retirar quan nom\xc3\xa9s tenia 45 anys per la seva mala salut._NEWLINE_Ramchundra \xc3\xa9s recordat pel seu Treatise on Problems of Maxima and Minima Solved by Algebra, que va sorprendre gratament Augustus De Morgan qui es va encarregar de la seva traducci\xc3\xb3 i edici\xc3\xb3 en angl\xc3\xa8s el 1859."